3 aalumentu naakiintu mboka haya tila kalunga oya li ye shi shoka ye na okuninga. kaya li ya tegelela kalunga e ya yambeke ngele oya tsikile okuyambidhidha omalongelokalunga giifundja. onkee ano, aakonakonimbiimbeli oyendji oya li ya nyolele oontumwafo komagongalo gawo ndhoka tadhi ti kutya kaye shi we iilyo yago. poompito dhimwe, oya li haye dhi lesha montaneho uuna ya gongala mongeleka. moongeleka moka inaaya pitikwa oku dhi lesha, oya li haye dhi tumine oshilyo kehe shegongalo lyawo. kaya li ya hala nando okukala ye na ekwatathano nomalongelokalunga giifundja. pompito yimwe, oya li taya vulu okukatukilwa onkantu ya kwata miiti omolwomatokolo gawo. miilongo oyindji okuuka pehulilo lyomimvo 1800 nasha, omapangelo kaga li we taga yambidhidha oongeleka ngaashi ga li hage shi ningi nale. aamwatate naamwameme miilongo moka oya li haya vulu okukundathana nokutompathana naakwangeleka kombinga yiinima yi na ko nasha nomalongelokalunga ya manguluka kaaye na uumbanda washa, kutya nduno otaya geelwa.